Interpret Europe – European Association for Heritage Interpretation

**Interpret Europe – European Association for Heritage Interpretation** (*Tumači Evropu - evropsko udruženje za tumačenje baštine*) je međunarodna  neprofitna organizacija, čije članice daju dublje značenje prirodnoj i kulturnoj baštini. Tumačimo Evropu promovira dijalog i partnerstvo između udruženja i univerziteta, kompanija i profesionalaca, koji dolaze iz više od 40 država.
## Historija 
Tumačenje baštine se razvilo u nacionalnim parkovima Sjedinjenih Američkih Država u prvom dijelu 20. stoljeća i prvi ju je definirao Freeman Tilden 1957.god. Prvo nacionalno udruženje u Evropi bilo je ''Society for the Interpretation of Britain's Heritage* (Društvo za tumačenje britanske baštine), osnovano 1975. godine. Udruženje Tumačimo Evropu se razvilo kao otvorena mreža 2000. godine, dok je udruženje službeno osnovano 2010. godine.

## Organizacija 
Udruženje Tumačimo Evropu djeluje kao dualistički sistem s Izvršnim odborom direktora i Nadzornim odborom. Odbor direktora upravlja organizacijom i sačinjavaju ga barem dva člana, koji su ovlašteni da djeluju kao zakonski predstavnici. Odbor direktora imenuje Nadzorni odbor, koji ima između tri i devet članova. Nadzorni odbor bira Glavna skupština, koja mora odobriti aktivnosti Odbora direktora i Nadzornog odbora.

## Ciljevi 
Tumačimo Evropu potiče istraživanja i praktičan rad na polju tumačenja baštine.
Ovo udruženje se zalaže za neformalan pristup učenju, te potiče ljude da tragaju za značenjem prirodne i kulturne baštine kroz vlastita iskustva na baštinskim lokalitetima, kroz predmete ili događaje. To je pristup koji se koristi širom svijeta, uglavnom na zaštićenim područjima, spomenicima, u muzejima, te zoološkim i botaničkim vrtovima.

Tumačimo Evropu se predstavlja kao evropska platforma za saradnju i razmjenu za takve institucije, kao i za univerzitete na kojima se podučava tumačenje baštine.

## Aktivnosti 
Članovi udruženja Tumačimo Evropu održavaju konferencije, sudjeluju u međunarodnim projektima i organiziraju obuku.
Konferencije se obično sastoje od stotinjak prezentacija, radionica i studijskih posjeta kojima pridonosi većina sudionika konferencija. Konferencije ovog udruženja su se dosad održale u: Njemačkoj (2011.), Italiji (2012.), Švedskoj (2013.), Hrvatskoj (2014.), Poljskoj (2015.), Belgiji (2016.), Češkoj (2017.), Škotskoj (2018.) i Mađarskoj 2019.).

Međunarodni projekti su usmjereni na brojna područja vezana uz temu tumačenja baštine, uključujući razvoj evropskog kriterija kvalitete (LEADER projekt "Transinterpret", Leonardo projekt "TOPAS"), razvoj ponude trenerskih tečaja (Leonardo projekt "HeriQ"), rad sa posebnom publikom (Grundtvig projekt "HISA") i pristup učenju zasnovan na kompetencijama (Leonardo projekt "IOEH", Grundtvig projekt "InHerit", projekt "Erasmus+", projekt "HIMIS").

Obuka se organizira na raznim jezicima i trenutno je usredsređena na obuku vodiča tumatča, domaćina tumača i pisaca tumačenih tekstova na mjestima koja prihvaćaju goste, poput parkova ili muzeja.

## Saradnja
Tumačimo Evropu je dio globalne saradnje sa "National Association for Interpretation" (SAD), "Interpretation Canada", "Interpretation Australia" i drugim mrežama i inicijativama.

U Evropi, trenutno postoje zajednički projekti s *Association for Heritage Interpretation* (UK), *Sdružení pro interpretaci místního dědictví* (Češka) i *Interpretirajmo Hrvatsku* (Hrvatska). Interpretirajmo Evropu također sarađuje i s organizacijama *Asociación para la Interpretación del Patrimonio* (Španija) te *Associação de Interpretação do Património Natural e Cultural'' (Portugal). Interpretirajmo Evropu potiče razvoj novih nacionalnih udruženja za tumačenje baštine u Evropi.

## Reference 
## Vanjski linkovi 
* http://www.interpret-europe.net/

Kategorija:Interpretacijske organizacije
Kategorija:Evropske međunarodne organizacije
Kategorija:Organizacije osnovane 2010.